CELEX: 32016D0420
Language: et
Date: 2016-03-18 00:00:00
Title: Komisjoni rakendusotsus (EL) 2016/420, 18. märts 2016, milles käsitletakse tasude sissenõudmise piirkondades 2015. aastaks kehtestatud ühikumäärade mittevastavust rakendusmääruse (EL) nr 391/2013 artiklile 17 (teatavaks tehtud numbri C(2016) 1592 all) (EMPs kohaldatav tekst)

22.3.2016   
               
               
                  ET
               
               
                  Euroopa Liidu Teataja
               
               
                  L 75/63
               
            KOMISJONI RAKENDUSOTSUS (EL) 2016/420,
      18. märts 2016,
      milles käsitletakse tasude sissenõudmise piirkondades 2015. aastaks kehtestatud ühikumäärade mittevastavust rakendusmääruse (EL) nr 391/2013 artiklile 17
      
         
            (teatavaks tehtud numbri C(2016) 1592 all)
         
      
      (Ainult hollandi-, prantsus- ja saksakeelne tekst on autentsed)
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 10. märtsi 2004. aasta määrust (EÜ) nr 550/2004 aeronavigatsiooniteenuste osutamise kohta ühtses Euroopa taevas (teenuse osutamise määrus), (1) eriti selle artikli 16 lõiget 1,
      võttes arvesse komisjoni 3. mai 2013. aasta rakendusmäärust (EL) nr 391/2013, milles sätestatakse ühine aeronavigatsioonitasude süsteem, (2) eriti selle artikli 17 lõike 1 punkti e,
      ning arvestades järgmist:
      
                  (1)
               
               
                  Rakendusmääruses (EL) nr 391/2013 on sätestatud ühine aeronavigatsioonitasude süsteem. Ühine tasusüsteem on tulemuslikkuse kava eesmärkide saavutamise lahutamatu osa, nagu on ette nähtud Euroopa Parlamendi ja nõukogu määruse (EÜ) nr 549/2004 (3) artikliga 11 ja komisjoni rakendusmäärusega (EL) nr 390/2013 (4).
               
            
                  (2)
               
               
                  Komisjoni rakendusotsuses 2014/132/EL (5) on kindlaks määratud kogu Euroopa Liitu hõlmavad tulemuseesmärgid teiseks võrdlusperioodiks, s.o aastateks 2015–2019 (kaasa arvatud), sealhulgas marsruudi aeronavigatsiooniteenuste kulutõhususe eesmärk, väljendatuna nende teenuste eest makstavas keskmises ühikuhinnas.
               
            
                  (3)
               
               
                  Vastavalt rakendusmääruse (EL) nr 391/2013 artikli 17 lõike 1 punktile c ja lõikele 2 peab komisjon hindama tasude sissenõudmise piirkondades 2015. aastaks kehtestatud ühikumäärasid, mille liikmesriigid esitasid komisjonile pärast tulemuseesmärkide läbivaatamist, tulenevalt komisjoni rakendusotsusest (EL) 2015/347 (6). Hindamise käigus kontrollitakse, kas kõnealused ühikumäärad on vastavuses rakendusmääruste (EL) nr 390/2013 ja (EL) nr 391/2013 sätetega.
               
            
                  (4)
               
               
                  Komisjon hindas ühikumäärasid koostöös tulemuslikkuse hindamise asutusega, kes vastavalt rakendusmääruse (EL) nr 390/2013 artiklile 3 peab abistama komisjoni tulemuslikkuse kava rakendamisel, ja Eurocontroli marsruudi navigatsioonitasude keskasutusega, kasutades liikmesriikide poolt 1. juuniks 2015 esitatud andmeid ja lisateavet ning läbivaadatud tulemuslikkuse kavades esitatud asjakohast teavet. Hindamisel võeti arvesse ka ühikuhindade parandusi, mis liikmesriigid tegid komisjoni, tulemuslikkuse hindamise asutuse ja asjaomaste liikmesriikide vahelise hilisema suhtlemise käigus. Lisaks on 2015. aasta ühikumäärade hindamisel tuginetud tulemuslikkuse hindamise asutuse poolt teise võrdlusperioodi tulemuslikkuse kavade kohta esitatud aruandele, mis esitati komisjonile 15. oktoobril 2015.
               
            
                  (5)
               
               
                  Selle hinnangu põhjal leidis komisjon vastavalt rakendusmääruse (EL) nr 391/2013 artikli 17 lõike 1 punktile e, et Belgia, Luksemburgi, Madalmaade, Prantsusmaa ja Saksamaa poolt tasude sissenõudmise piirkondades 2015. aastaks kehtestatud ühikumäärad ei vasta rakendusmääruste (EL) nr 390/2013 ja (EL) nr 391/2013 nõuetele.
               
            
                  (6)
               
               
                  Rakendusmääruse (EL) nr 390/2013 artikli 11 lõikes 1 on sätestatud, et liikmesriikide järelevalveasutused peavad koostama tulemuslikkuse kavad, mis sisaldavad eesmärke, mis on kooskõlas kogu liitu hõlmavate tulemuseesmärkidega. Vastavalt rakendusmääruse (EL) nr 391/2013 artikli 11 lõikele 2 ja IV lisale arvutatakse ühikumäärad, st marsruudi kindlaksmääratud ühikuhind, asjaomase liikmesriigi tulemuslikkuskava kohaste marsruudi kindlaksmääratud kulude ning teenuseühikute prognoositava koguarvu alusel. Belgia, Luksemburgi, Madalmaade, Prantsusmaa ja Saksamaa ühikumäärasid ei saa käsitada rakendusmääruste (EL) nr 390/2013 ja (EL) nr 391/2013 sätetele vastavana enne, kui kõnealuste liikmesriikide tulemuseesmärgid, mille alusel need ühikumäärad arvutatakse, on kooskõlas kogu liitu hõlmavate tulemuseesmärkidega.
               
            
                  (7)
               
               
                  Vastavalt rakendusmääruse (EL) nr 391/2013 artikli 17 lõike 1 punktile e tuleks asjaomaseid liikmesriike komisjoni seisukohast teavitada.
               
            
                  (8)
               
               
                  Seoses sellega, et teise võrdlusperioodi läbivaadatud tulemuslikkuskavad võeti vastu alles teisele võrdlusperioodile eelneva aasta 1. novembril või pärast seda, juhitakse tähelepanu asjaolule, et vastavalt komisjoni rakendusmääruse (EL) nr 391/2013 artikli 17 lõikele 2 peavad liikmesriigid tasude sissenõudmise piirkondades 2015. aastaks kehtestatud ühikumäärad lõpliku vastuvõetud tulemuslikkuskava alusel vajaduse korral ümber arvutama ja võtma 2016. aasta ühikumäärade arvutamisel arvesse käesoleva otsusega kehtestatud ühikumäärade ajutisest kohaldamisest tulenevaid mis tahes erinevusi,
               
            ON VASTU VÕTNUD KÄESOLEVA OTSUSE:
      Artikkel 1
      Tasude sissenõudmise piirkondades 2015. aastaks kehtestatud ühikumäärad, mis on esitatud käesoleva otsuse lisas, ei ole kooskõlas rakendusmääruste (EL) nr 390/2013 ja (EL) nr 391/2013 sätetega.
      Artikkel 2
      Käesolev otsus on adresseeritud Belgia Kuningriigile, Saksamaa Liitvabariigile, Prantsuse Vabariigile, Luksemburgi Suurhertsogiriigile ja Madalmaade Kuningriigile.
      
         Brüssel, 18. märts 2016
         
            
               Komisjoni nimel
            
            
               komisjoni liige
            
            Violeta BULC
         
      
      
         (1)  ELT L 96, 31.3.2004, lk 10.
      
         (2)  ELT L 128, 9.5.2013, lk 31.
      
         (3)  Euroopa Parlamendi ja nõukogu 10. märtsi 2004. aasta määrus (EÜ) nr 549/2004, millega sätestatakse raamistik ühtse Euroopa taeva loomiseks (raammäärus) (ELT L 96, 31.3.2004, lk 1).
      
         (4)  Komisjoni 3. mai 2013. aasta rakendusmäärus (EL) nr 390/2013, millega kehtestatakse aeronavigatsiooniteenuste ja võrgustiku funktsioonide tulemuslikkuse kava (ELT L 128, 9.5.2013, lk 1).
      
         (5)  Komisjoni 11. märtsi 2014. aasta rakendusotsus 2014/132/EL, milles määratakse kindlaks kogu Euroopa Liitu hõlmavad lennuliikluse juhtimisvõrgu tulemuseesmärgid ja häiretasemed teiseks võrdlusperioodiks (aastateks 2015–2019) (ELT L 71, 12.3.2014, lk 20).
      
         (6)  Komisjoni 2. märtsi 2015. aasta rakendusotsus (EL) 2015/347, milles käsitletakse Euroopa Parlamendi ja nõukogu määruse (EÜ) nr 549/2004 kohaselt esitatud riiklikes või funktsionaalse õhuruumiosa kavades sisalduvaid eesmärke, mis ei ole kooskõlas kogu Euroopa Liidule teiseks võrdlusperioodiks seatud tulemuseesmärkidega, ja esitatakse soovitused kõnealuste eesmärkide läbivaatamiseks (ELT L 60, 4.3.2015, lk 48).
      
         LISA
         
            Tasude sissenõudmise piirkondades 2015. aastaks esitatud marsruudi ühikumäärad, mis ei vasta nõuetele
         
         
                      
                  
                  
                     Tasude sissenõudmise piirkond
                  
                  
                     2015. aastaks esitatud marsruudi ühikumäär omavääringus (*) (liikmesriigi ISO-kood)
                  
               
                     1
                  
                  
                     Belgia-Luxembourg
                  
                  
                     68,76
                  
               
                     2
                  
                  
                     Prantsusmaa
                  
                  
                     69,34
                  
               
                     3
                  
                  
                     Saksamaa
                  
                  
                     88,22
                  
               
                     4
                  
                  
                     Madalmaad
                  
                  
                     66,57
                  
               
            (*)  Need ühikumäärad ei hõlma rakendusmääruse (EL) nr 391/2013 artikli 18 lõikes 1 osutatud halduslikku ühikumäära, mida kohaldatakse Eurocontroli marsruudi navigatsioonitasusid käsitleva mitmepoolse kokkuleppe osalisriikide suhtes.